Apstiprināts ar Ministru kabineta

2014.gada ........... noteikumiem Nr. .......

**Latvijas būvnormatīvs LBN 310-14 „Darbu veikšanas projekts”**

1. Būvnormatīvs nosaka tehniskās prasības būvju darbu veikšanas projekta sastāvam, tā izstrādāšanai un noformēšanai.

2. Darbu veikšanas projektu izstrādā, ja izpildās vismaz viens no šādiem kritērijiem:

2.1. otrās vai trešās grupas ēka ir augstāka par diviem virszemes stāviem;

2.2. otrās vai trešās grupas būve ir augstāka par 7 m;

2.3. otrās vai trešās grupas būves apbūves laukums ir lielāks par 1000 m2;

2.4. trešās grupas būves būvtilpums ir lielāks par 5000 m3;

2.5. ja būvdarbu veikšanas laikā paredzama būves ietekme uz satiksmi – ja rodas satiksmes ierobežojumi, nepieciešami transporta vai gājēju plūsmas organizatoriskie vai drošības pasākumi, un inženiertīkliem – būvdarbi tuvu citiem inženiertīkliem, šķērsojumos ar citiem inženiertīkliem, apbūvējamā zemesgabalā vai tam piegulošajā teritorijā;

2.6. būvei ir piemērots valsts kultūras pieminekļa statuss vai tā atrodas īpaši aizsargājamā teritorijā (likuma „Par īpaši aizsargājamām dabas teritorijām” izpratnē) vai mikroliegumā (Sugu un biotopu aizsardzības likuma izpratnē);

2.7. otrās vai trešās grupas būvē būvdarbi ir bijuši pārtraukti un tā bijusi iekonservēta ilgāk nekā piecus gadus;

2.8. uzsākti būvdarbi pēc otrās vai trešās grupas būves daļējas sagrūšanas;

2.9. atzinumā par būves tehnisko stāvokli norādīts, ka tā ir avārijas stāvoklī;

2.10. ir paredzēta otrās vai trešās grupas būves nojaukšana;

2.11. to pieprasa pasūtītājs, būvētājs vai galvenais būvdarbu veicējs.

3. Darbu veikšanas projektu izstrādā pēc būvatļaujas visu nosacījumu izpildes un pirms attiecīgo būvdarbu uzsākšanas. Izstrādājot darbu veikšanas projektu ievēro darbu organizēšanas projektā norādīto, ja tāds ir izstrādāts.

4. Darbu veikšanas projektu noformē atbilstoši speciālajos būvnoteikumos un Latvijas būvnormatīvā LBN 202-14 „Būvprojekta saturs un noformēšana” noteiktajai kārtībai un prasībām.

5. Darbu veikšanas projektu izstrādā un saskaņo speciālajos būvnoteikumos noteiktajā kārtībā un arī ar pasūtītāju, ja viņš to ir pieprasījis.

6. Darbu veikšanas projekta atbilstību būvniecību regulējošajos normatīvajos aktos noteiktajām prasībām projekta izstrādātājs apliecina speciālo būvnoteikumu noteiktajā kārtībā.

7. Darbu veikšanas projektā iekļauj:

7.1. darbu veikšanas kalendāra grafiku;

7.2. būvdarbu ģenerālplānu;

7.3. sagatavošanas darbu un būvdarbu aprakstu;

7.4. netradicionālu un sarežģītu būvdarbu veidu tehnoloģiskās shēmas un norādi par izpildes zonām;

7.5. galveno būvmašīnu darba grafiku;

7.6. nepieciešamo speciālistu sarakstu darbu veikšanai būvobjektā;

7.7. nepieciešamos būvju nospraušanas darbus;

7.8. atbildīgu pagaidu tehnoloģisko konstrukciju pamatotus risinājumus;

7.9. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;

7.10. būvmašīnu, tehnoloģiskā un montāžas aprīkojuma sarakstu;

7.11. skaidrojošu aprakstu;

7.12. darbaspēka kustības grafiku;

7.13. būvizstrādājumu transportēšana un to novietošanas vietas būvlaukumā.

8. Darbu veikšanas projekta sastāvu ekspluatācijā esošas būves atjaunošanai vai pārbūvei, kas jāveic nepārtraucot to pamatfunkciju izpildi, precizē saskaņā ar speciālajos būvnoteikumos noteikto darbu organizēšanas projektā.

Ministru prezidente L. Straujuma

Ekonomikas ministrs V. Dombrovskis

Iesniedzējs:

Ministrs V. Dombrovskis

Vīza:

Valsts sekretārs M. Lazdovskis

04.09.2014.

440

E.Avota

67013262, Evija.Avota@em.gov.lv